**Koduste kirjalike tööde üldine juhend**

**Nõuded vormistuse osas (lähtudes kooli UPT juhendist)**

• Kogu tekst on musta värvi.

• Kirjatüübiks on Times New Roman suurusega 12 punkti.

• Reavahe on 1,5.

• Leheküljel kasutatakse vasakjoondust.

• Taandrida ei kasutata.

• Oluliste mõistete rõhutamiseks on lubatud kasutada paksu kirja (Bold).

• Kursiivkirja (Italic) kasutakse vaid võõrkeelsete sõnade ja väljendite puhul.

• Lehekülje vasakusse serva jäetakse 3 cm, paremasse serva 2,5 cm ning üla- ja alaserva 2,5 cm.

• Töö lõppu kirjutatakse oma nimi, klass ja kuupäev.

**Kodutöö fail on samuti nõuetekohaselt salvestatud: Nimi ja klass\_Ülesande pealkiri**

**Kui kodutöö sisaldab pilte** (st on mahult suurem), siis on soovitus salvestada dokument pdf vormistusse. Seda saab teha järgmiselt:

1. Valige ülalt menüüst kirje „fail“ ja klõpsake sellel.
2. Ettetulevast rippmenüüst tehke valik „salvesta nimega“ („save as“)
3. Avanenud faili akna allosas asuvasse lahtrisse „faili nimi“ kirjutate nõutud töö pealkirja. Nt. *Mari Maasikas 10a Stiilide võrdlus*
4. Lahtrile „salvestustüüp“ klõpsates avanevad valikud, kus klõpsate endale sobival, nt. antud juhul pdf.

Pildi lisamisel tööle tuleb jälgida, et pilt ja pildiallkiri oleksid ühel lehel koos. Pilti saab sobivasse suurusesse vähendada, kui sellel klõpsata ja nurgast liigutada.

Lisaks konkreetsetest ülesannetest lähtuvad üldised nõuded.

**NB! Antud juhend on õigesti vormistatud, seega saab selle põhja kodutööde juures kasutada, kuid sel juhul tuleb üleliigne info hiljem kustutada.**